**Határozat: 244**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. október 10-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. október 10-én 15,03** órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária (15,15 órakor jelent meg az ülésteremben), Szirtes Balázs képviselők, Szabóné dr. Csányi Marianna jegyző, Torma László aljegyző.

Az ülésen nincs jelen Benkőné Gulyás Edit képviselő.

Tanácskozási joggal jelen van: Kocsis Lajos a Gazdasági, Városfejlesztési és Turisztikai Bizottság tagja, Kulcsár Csongor (16,09 órakor jelent meg az ülésteremben) és Varga Balázs a Pénzügyi, Városüzemeltetési, Ügyrendi és Humánpolitikai Bizottság tagja,Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármestert és Szirtes Balázs képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **Gyógyhelyfejlesztési pályázat jövője ZÁRT** Előadó: Novák Ferenc polgármester
2. **Önkormányzati feladatellátást szolgáló fejlesztések támogatásra pályázat ZÁRT   
    keretében belterületi utak, járdák felújítása tárgyában kiírt ajánlati eljárás  
    eredményhirdetése** Előadó: Novák Ferenc polgármester
3. **A Fürdő Hotel pályázata kapcsán kiviteli tervdokumentáció elkészítésére ZÁRT   
    vonatkozó ajánlati eljárás eredményhirdetése** Előadó: Novák Ferenc polgármester
4. **Az iparterület fejlesztése projekt keretében műszaki ellenőrzésre vonatkozó   
    ajánlati eljárás eredményhirdetése ZÁRT** Előadó: Novák Ferenc polgármester
5. **A HUHR/1601/2.1.1/0011 azonosító szám**ú **„Cyclo-Net” című projekt ZÁRT   
    keretében kerékpárturisztikai fejlesztési program kidolgozására vonatkozó  
    ajánlati eljárás eredményhirdetése**  Előadó: Novák Ferenc polgármester
6. **A napelemes rendszerek kiépítése tárgyú projekt keretében műszaki ZÁRT  
    ellenőrzésre vonatkozó ajánlati eljárás eredményhirdetése** Előadó: Novák Ferenc polgármester
7. **A zalakarosi szennyvíztelepen gépirács felújítás finanszírozásáról döntés ZÁRT** Előadó: Novák Ferenc polgármester
8. **Nagykanizsai Rendőrkapitányság vezetőjének kinevezéséhez ZÁRT  
    véleménykérés** Előadó: Novák Ferenc polgármester

Novák Ferenc: Az ülésen a bizottságok határozatképtelensége miatt a megjelent bizottsági tagok tanácskozási joggal jelen lehetnek, ha ehhez a képviselőtestület hozzájárul.

A Képviselőtestület az ülésen megjelent bizottsági tagok jelenlétéhez hozzájárult azzal, hogy hozzászólási szándékukról a képviselőtestület dönthet.

Novák Ferenc: Tájékoztatja a képviselőtestületet, hogy mai nap folyamán a Zala Megyei Rendőr-főkapitányságtól érkezett egy levél, melyben az országos rendőrfőkapitány úr a Nagykanizsai Rendőrkapitányság élére kinevezni tervezi Berke László r. ezredes urat a rendőrkapitányság megbízott vezetőjét. Kérésük, hogy a képviselőtestület 2018. október 31-ig a véleményét nyilvánítsa ki a kinevezéssel kapcsolatban, melyet napirendre javasol felvenni.

Horváth Vencel: A termáltóval kapcsolatos ügyvédi egyeztetések állásáról kér tájékoztatást, mely egyrészt a műszaki kérdésre, másrészt az egyezség kérdésére vonatkozik. A másik javaslata, hogy az 1. napirendi pont, a Gyógyhelyfejlesztési pályázat jövője utolsó napirendként kerüljön megtárgyalásra.

Szirtes Balázs: Javasolja, hogy 3. számú A Fürdő Hotel pályázata kapcsán kiviteli tervdokumentáció elkészítésére vonatkozó ajánlati eljárás eredményhirdetése című napirend az önerő hitelből történő finanszírozására beérkezett banki ajánlatok megtárgyalásával egészüljön ki a hiteligény összegének megemelésével együtt.

Novák Ferenc: Szavazásra teszi fel az elhangzott napirendi pontok felvételére és tárgyalására vonatkozó javaslatokat.

Képviselőtestület 5 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Javasolja, hogy a meghívóban szereplő napirendek zárt ülés keretében kerüljenek megtárgyalásra, figyelemmel az Mötv. 46. §. /2/ bekezdés b./ és c./ pontjára.

Szavazásra teszi fel a zárt ülésre vonatkozó javaslatot.

Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 244/2018. (X.10.) számú határozata:**

Zalakaros Város Önkormányzat Képviselőtestülete elrendeli a meghívóban szereplő és a testületi ülésen felvett valamennyi napirend zárt ülés keretében történő megtárgyalását, figyelemmel az Mötv. 46. §. /2/ bekezdés b./ és c./ pontjára.

Novák Ferenc: Bejelenti, hogy a képviselőtestület zárt ülés keretében folytatja tovább munkáját. Mivel a nyílt ülésen tárgyalandó napirend nem volt, megköszönte a részt vételt és a nyílt ülést 15,07 órakor bezárta.

Kmft.

Novák Ferenc Szabóné dr. Csányi Marianna

Polgármester Jegyző

Czirákiné Pakulár Judit Szirtes Balázs

Jkv. hitelesítő Jkv. hitelesítő